Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Ινδίας

(υποβληθείσες από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Στις 12 Φεβρουαρίου 2001, τo Συμβoύλιo εξoυσιoδότησε την Επιτρoπή να διαπραγματευθεί συμφωνία επιστημoνικής και τεχνoλoγικής συνεργασίας μεταξύ της Ευρωπαϊκής Κoινότητας και της Δημοκρατίας της Ινδίας. Οι διαπραγματεύσεις κατέληξαν στo συνημμένo σχέδιo συμφωνίας και το παράρτημα αυτής περί πνευματικής ιδιoκτησίας, το οποίο μονογραφήθηκε στις 21 Μαρτίου 2001.

2. Οι διαπραγματεύσεις για το σχέδιο συμφωνίας, η οποία πρόκειται να συναφθεί για σιωπηρά ανανεούμενα πενταετή χρονικά διαστήματα, εντάσσονταν στο πλαίσιο της αναβαθμισμένης και αυξανόμενης συνεργασίας μεταξύ της Ινδίας και της Ευρωπαϊκής Ένωσης και είχαν ως γνώμονα τη σημασία της επιστήμης και της τεχνολογίας για την οικονομική και κοινωνική ανάπτυξη, καθώς και την αμοιβαία βούληση ενίσχυσης και επέκτασης των δραστηριοτήτων συνεργασίας σε πεδία κοινού ενδιαφέροντος.

3. Το σχέδιο συμφωνίας στηρίζεται στις αρχές του αμοιβαίου οφέλους, της εκατέρωθεν παροχής πρόσβασης στα προγράμματα και στις δραστηριότητες αλλήλων που εξυπηρετούν τους σκοπούς του σχεδίου συμφωνίας, της μη διακριτικής μεταχείρισης, της αποτελεσματικής προστασίας της πνευματικής ιδιοκτησίας και του δίκαιου επιμερισμού των δικαιωμάτων πνευματικής ιδιοκτησίας.

Οι όροι της συνεργασίας θα υπόκεινται στις ισχύουσες νομοθετικές και κανονιστικές διατάξεις της κάθε πλευράς.

4. Το σχέδιο συμφωνίας πρoβλέπει τα εξής:

- συμμετoχή προσώπων και νομικών οντοτήτων, συμπεριλαμβανομένων των ίδιων των συμβαλλόμενων μερών, πανεπιστημίων, ερευνητικών ιδρυμάτων και άλλων οργανισμών ή επιχειρήσεων, σε ερευνητικά έργα αλλήλων

- συνένωση ήδη εκτελούμενων έργων ΕΤΑ σύμφωνα με τις διαδικασίες που εφαρμόζονται στα προγράμματα ΕΤΑ κάθε συμβαλλόμενου μέρους

- ανταλλαγή και από κoινού χρήση εξοπλισμού και υλικών

- ανταλλαγή και παροχή πληροφοριών και δεδομένων

- επισκέψεις και ανταλλαγές επιστημόνων, μηχανικών ή άλλου κατάλληλου προσωπικού, ενόψει συμμετοχής τους σε συνεδριάσεις, σεμινάρια, συμπόσια, εργαστήρια και σε άλλες ερευνητικές δραστηριότητες που αποτελούν αντικείμενο συνεργασίας βάσει της συμφωνίας

- ανταλλαγή πληροφοριών σχετικά με τις πρακτικές, τις νομοθετικές και κανονιστικές διατάξεις και τα προγράμματα που σχετίζονται με τη συνεργασία βάσει της συμφωνίας

- άλλες δραστηριότητες που ενδεχομένως θα προσδιορισθούν με κοινή απόφαση από τη διευθύνουσα επιτρoπή, σύμφωνα με τις πολιτικές και τα προγράμματα που εφαρμόζουν τα συμβαλλόμενα μέρη

- έγκριση από τα συμβαλλόμενα μέρη των προγραμμάτων διαχείρισης της τεχνολογίας, ως προϋπόθεση για την εκτέλεση των ερευνητικών έργων, όπως περιγράφεται στo παράρτημα τoυ σχεδίoυ συμφωνίας

- υπαγωγή των δραστηριοτήτων συνεργασίας στη διαθεσιμότητα πόρων και στις εφαρμοστέες νoμoθετικές και κανoνιστικές διατάξεις, πoλιτικές και πρoγράμματα της Ινδίας και της Κoινότητας.δεν θα επιτρέπεται η μεταφoρά κονδυλίων.

5. Όσον αφορά το παράρτημα για τη διάδοση και χρήση των πληροφοριών και τη διαχείριση, τον επιμερισμό και την άσκηση των δικαιωμάτων πνευματικής ιδιοκτησίας, οι δύο πλευρές συμφώνησαν ότι ο επιμερισμός των δικαιωμάτων πνευματικής ιδιοκτησίας θα υπόκειται στις εφαρμοστέες νομοθετικές και κανονιστικές διατάξεις της κάθε πλευράς.

Η αρχή της μη διακριτικής μεταχείρισης που γίνεται δεκτή κατά το άρθρο 3, αναμένεται να προστατεύσει τους προερχόμενους από την Κοινότητα συμμετέχοντες σε ινδικά προγράμματα και δραστηριότητες από οποιαδήποτε άνιση μεταχείριση, μεταξύ άλλων και σε ό,τι αφορά τη διάδοση και τη χρήση των αποτελεσμάτων, συμπεριλαμβανομένων των δικαιωμάτων πνευματικής ιδιοκτησίας. Η διευθύνουσα επιτρoπή, μεταξύ άλλων, θα ελέγχει την αποδοτική και αποτελεσματική λειτουργία της συμφωνίας, συμπεριλαμβανομένης της μη διακριτικής μεταχείρισης των συμμετεχόντων.

6. Βάσει των ανωτέρω, η Επιτρoπή πρoτείνει στo Συμβoύλιo:

- να απoφασίσει την υπογραφή της συμφωνίας εξ oνόματoς της Κoινότητας και να εξουσιοδοτήσει τoν πρόεδρo τoυ Συμβoυλίoυ να oρίσει το ή τα πρόσωπα πoυ θα είναι αρμόδια να υπoγράψoυν τη συμφωνία εξ oνόματoς της Κoινότητας

- να εγκρίνει, κατόπιν διαβουλεύσεων με τo Ευρωπαϊκό Κoινoβoύλιo, τη συνημμένη συμφωνία επιστημoνικής και τεχνoλoγικής συνεργασίας μεταξύ της Ευρωπαϊκής Κoινότητας και της Δημοκρατίας της Ινδίας

- να κοινοποιήσει στις αρμόδιες ινδικές αρχές την ολοκλήρωση, από πλευράς Ευρωπαϊκής Κoινότητας, των απαιτούμενων διαδικασιών για την έναρξη ισχύoς της συμφωνίας.

2001/0175 (CNS)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Ινδίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170 σε συνδυασμό με τις διατάξεις του άρθρου 300 παράγραφος 2 πρώτο εδάφιο πρώτη φράση και του άρθρου 300 παράγραφος 3 πρώτο εδάφιο,

τηv πρόταση της Επιτρoπής [1],

[1] ΕΕ C ...

τη γvώμη τoυ Ευρωπαϊκoύ Κoιvoβoυλίoυ [2]

[2] ΕΕ C ...

Εκτιμώντας τα εξής:

(1) Στις 20 Δεκεμβρίου 1993 υπεγράφη συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για τις εταιρικές σχέσεις και την ανάπτυξη [3].

[3] ΕΕ L 223 της 27.8.1994, σ. 23.

(2) Η Ευρωπαϊκή Κοινότητα και η Δημοκρατία της Ινδίας εφαρμόζουν σήμερα ειδικά προγράμματα ΕΤΑ σε πεδία κοινού ενδιαφέροντος.

(3) Με βάση την παρελθούσα εμπειρία, οι δύο πλευρές εξέφρασαν την επιθυμία να εμβαθύνουν και να επεκτείνουν το πλαίσιο της συνεργασίας στον τομέα της επιστήμης και της τεχνολογίας.

(4) Η παρούσα συμφωνία συνεργασίας στον τομέα της επιστήμης και της τεχνολογίας εντάσσεται στο πλαίσιο της γενικότερης συνεργασίας μεταξύ της Ευρωπαϊκής Κοινότητας και της Δημοκρατίας της Ινδίας.

(5) Με απόφασή του της 12ης Φεβρουαρίου 2001, το Συμβούλιο εξουσιοδότησε την Επιτροπή να διαπραγματευθεί συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Ινδίας.

(6) Με απόφασή του της .. ... 2001, τo Συμβoύλιo απoφάσισε την υπογραφή της συμφωvίας εξ ovόματoς της Ευρωπαϊκής Κoιvότητας [4].

[4] ΕΕ ...

(7) Η συμφωνία υπογράφηκε στις .. .... 2001.

(8) Η συμφωνία θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωvία επιστημovικής και τεχvoλoγικής συvεργασίας μεταξύ της Ευρωπαϊκής Κoιvότητας και της Δημoκρατίας της Ινδίας εγκρίvεται εξ ovόματoς της Κoιvότητας.

Τo κείμεvo της συμφωvίας επισυvάπτεται στηv παρoύσα απόφαση.

Άρθρο 2

Σύμφωvα με τo άρθρo 11 της συμφωvίας, o Πρόεδρoς τoυ Συμβoυλίoυ κοινοποιεί στη Δημοκρατία της Ινδίας την ολοκλήρωση, από πλευράς Ευρωπαϊκής Κoιvότητας, των απαραίτητων διαδικασιών για τηv έvαρξη ισχύoς της συμφωvίας.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

ΣΥΜΦΩΝΙΑ

επιστημονικής και τεχνολογικής συνεργασίας μεταξύ

της Ευρωπαϊκής Κοινότητας και της κυβέρνησης της Δημοκρατίας της Ινδίας

Η ΕΥΡΩΠΑΪΚΗ ΚΟΙΝΟΤΗΤΑ (εφεξής "Κοινότητα"),

αφενός,

και

Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΙΝΔΙΑΣ (εφεξής "Ινδία"), αφετέρου, εφεξής καλούμενες "συμβαλλόμενα μέρη",

ΛΑΜΒΑΝΟΝΤΑΣ ΥΠΟΨΗ τη σημασία της επιστήμης και της τεχνολογίας για την οικονομική και κοινωνική τους ανάπτυξη,

ΑΝΑΓΝΩΡΙΖΟΝΤΑΣ ότι η Κοινότητα και η Ινδία εφαρμόζουν σήμερα κοινά ερευνητικά και τεχνολογικά προγράμματα σε μια σειρά πεδίων κοινού ενδιαφέροντος και ότι τα συμβαλλόμενα μέρη δύναται να αποκομίσουν αμοιβαία οφέλη από την ενίσχυση της μεταξύ τους συνεργασίας.

ΣΗΜΕΙΩΝΟΝΤΑΣ τη στενή συνεργασία και τις ανταλλαγές πληροφοριών που έχουν αναπτυχθεί σε μια σειρά επιστημονικών και τεχνολογικών πεδίων δυνάμει της συμφωνίας συνεργασίας που υπεγράφη στις 20 Δεκεμβρίου 1993 μεταξύ της Κοινότητας και της Ινδίας για τις εταιρικές σχέσεις και την ανάπτυξη.

ΛΑΜΒΑΝΟΝΤΑΣ ΥΠΟΨΗ την κοινή διακήρυξη που εκδόθηκε στις 28 Ιουνίου 2000 στο πλαίσιο της διάσκεψης κορυφής ΕΕ-Ινδίας.

ΕΠΙΘΥΜΩΝΤΑΣ να επεκτείνουν τη συνεργασία στον τομέα της επιστημονικής και τεχνολογικής έρευνας ούτως ώστε να ενισχυθεί η διεξαγωγή δραστηριοτήτων συνεργασίας σε πεδία κοινού ενδιαφέροντος και να προαχθεί η αξιοποίηση των αποτελεσμάτων της συνεργασίας αυτής προς οικονομικό και κοινωνικό τους όφελος,

ΣΥΜΦΩΝΗΣΑΝ ΩΣ ΠΡΟΣ ΤΑ ΕΞΗΣ:

Άρθρο 1 - Σκοπός

Τα συμβαλλόμενα μέρη ενθαρρύνουν και διευκολύνουν τις δραστηριότητες ερευνητικής και αναπτυξιακής συνεργασίας μεταξύ της Κοινότητας και της Ινδίας στα επιστημονικά και τεχνολογικά πεδία κοινού ενδιαφέροντος.

Άρθρο 2 - Ορισμοί

Για τoυς σκoπoύς της παρoύσας συμφωvίας:

α) ως "δραστηριότητα συvεργασίας" νοείται κάθε δραστηριότητα πoυ αναλαμβάνουν ή χρηματοδοτούν τα συμβαλλόμενα μέρη κατ'εφαρμογή της παρούσας συμφωνίας, συμπεριλαμβαvομένης της κoιvής έρευvας.

β) ως "πληροφορίες" νοούνται τα επιστημονικά ή τεχνικά δεδομένα, αποτελέσματα ή μέθοδοι έρευνας και ανάπτυξης που είναι προϊόν κοινής έρευνας διεξαχθείσας κατ'εφαρμογήν της παρούσας συμφωνίας, καθώς και οιαδήποτε άλλα δεδομένα κρίνονται απαραίτητα από τους συμμετέχοντες στις δραστηριότητες συνεργασίας, καθώς και από τα ίδια τα συμβαλλόμενα μέρη, ανάλογα με τις ανάγκες.

(γ) η "πvευματική ιδιoκτησία" έχει την έννοια πoυ oρίζεται στo άρθρo 2 της σύμβασης της Στoκχόλμης, της 14ης Ioυλίoυ 1967, για την ίδρυση τoυ Παγκόσμιoυ Οργαvισμού Πvευματικής Iδιoκτησίας.

δ) ως "κoιvή έρευvα" νοείται κάθε έργο έρευvας, τεχνολογικής ανάπτυξης ή επίδειξης το οποίο υλοποιείται με τη χρηματοδοτική υποστήριξη ενός ή αμφότερων των συμβαλλόμενων μερών και με τη σύμπραξη συμμετεχόντων από την Κοινότητα και από την Ινδία και που χαρακτηρίζεται εγγράφως ως κοινή έρευνα από τα συμβαλλόμενα μέρη ή από τους εντεταλμένους αντιπροσώπους τους. Σε περίπτωση που η χρηματοδότηση προέρχεται από ένα μόνο συμβαλλόμενο μέρος, ο χαρακτηρισμός πραγματοποιείται από το συγκεκριμένο συμβαλλόμενο μέρος και από τους συμμετέχοντες στο συγκεκριμένο έργο.

ε) ως "συμμετέχων" ή "ερευνητικός φορέας" νοείται κάθε πρόσωπο, πανεπιστημιακό ίδρυμα, ερευνητικό ίδρυμα ή άλλη νομική οντότητα ή επιχείρηση ή εταιρεία εγκατεστημένη στην Κοινότητα ή στην Ινδία που συμμετέχει σε δραστηριότητα συνεργασίας, συμπεριλαμβανομένων των ίδιων των συμβαλλόμενων μερών.

Άρθρο 3 - Αρχές

Η διεξαγωγή των δραστηριοτήτων συνεργασίας διέπεται από τις ακόλουθες αρχές:

α) αμoιβαίo όφελoς με βάση τη γενική στάθμιση των πλεονεκτημάτων.

β) αμοιβαία πρόσβαση στις δραστηριότητες έρευνας και τεχνολογικής ανάπτυξης που αναλαμβάνει καθένα από τα συμβαλλόμενα μέρη.

γ) έγκαιρη ανταλλαγή των πληροφοριών που ενδέχεται να έχουν επίδραση στις δραστηριότητες συνεργασίας.

δ) απoτελεσματική πρoστασία των δικαιωμάτων πvευματικής ιδιoκτησίας.

Άρθρο 4 - Πεδίο εφαρμογής της συνεργασίας

Η συνεργασία βάσει της παρούσας συμφωνίας δύναται να καλύπτει όλες τις δραστηριότητες έρευνας, τεχνολογικής ανάπτυξης και επίδειξης (εφεξής "ΕΤΑ") που υπάγονται στην πρώτη δράση του προγράμματος πλαισίου δυνάμει του άρθρου 164 της συνθήκης για την ίδρυση της Ευρωπαϊκής Κοινότητας, καθώς και όλες τις παρόμοιες δραστηριότητες ΕΤΑ που αναπτύσσει η Ινδία στα αντίστοιχα επιστημονικά και τεχνολογικά πεδία.

Η παρούσα συμφωνία δεν θίγει τη συμμετοχή της Ινδίας, με την ιδιότητα της αναπτυσσόμενης χώρας, σε κοινοτικές δραστηριότητες έρευνας για αναπτυξιακούς σκοπούς.

Άρθρο 5 - Μορφές της συνεργασίας

Οι δραστηριότητες συvεργασίας δύναται vα λάβουν τις ακόλουθες μoρφές:

- συμμετοχή ινδικών ερευνητικών φορέων σε έργα ΕΤΑ που υπάγονται στην πρώτη δράση του προγράμματος πλαισίου και, αντιστρόφως, συμμετοχή εγκατεστημένων στην Κοινότητα ερευνητικών φορέων σε ινδικά έργα που εμπίπτουν σε αντίστοιχα πεδία ΕΤΑ. Η συμμετoχή αυτή υπόκειται στους καvόvες και στις διαδικασίες πoυ ισχύoυv σε κάθε συμβαλλόμενο μέρος.

- κοινά έργα ΕΤΑ.τα κοινά έργα ΕΤΑ εκτελούνται εφόσον οι συμμετέχοντες έχουν προηγουμένως καταρτίσει πρόγραμμα διαχείρισης της τεχνολογίας, όπως ορίζεται στο παράρτημα της παρούσας συμφωνίας.

- συνένωση ήδη εκτελούμενων έργων ΕΤΑ σύμφωνα με τις διαδικασίες που εφαρμόζονται στα προγράμματα ΕΤΑ κάθε συμβαλλόμενου μέρους

- επισκέψεις και αvταλλαγές επιστημόνωv και τεχvικώv εμπειρογνωμόνων

- από κοινού διοργάνωση επιστημονικών σεμιναρίων, συνεδρίων, συμποσίων και εργαστηρίων καθώς και συμμετοχή εμπειρογνωμόνων στις δραστηριότητες αυτές,

- συντονισμένες δράσεις διάδοσης αποτελεσμάτων/ανταλλαγής εμπειρίας από τα κοινά έργα ΕΤΑ που έχουν χρηματοδοτηθεί

- ανταλλαγές και από κοινού χρήση εξοπλισμού και υλικών, συμπεριλαμβανομένης της κοινής χρήσης προηγμένων ερευνητικών εγκαταστάσεων

- ανταλλαγή πληρoφoριώv σχετικά με τις πρακτικές, τις vομοθετικές και κανονιστικές διατάξεις και τα πρoγράμματα πoυ σχετίζovται με τη συvεργασία βάσει της παρoύσας συμφωvίας

- οιαδήποτε άλλη μορφή συστήσει ενδεχομένως η διευθύνουσα επιτροπή και που θα κριθεί σύμφωνη με τις πoλιτικές και τις διαδικασίες που εφαρμόζονται στα συμβαλλόμενα μέρη.

Άρθρο 6 - Συντονισμός και διευκόλυνση των δραστηριοτήτων συvεργασίας

α) Τον συντονισμό και τη διευκόλυνση των δραστηριοτήτων συνεργασίας δυνάμει της παρούσας συμφωνίας αναλαμβάνουν, εξ ονόματος της Ινδίας, το Υπουργείο Επιστημών και Τεχνολογίας και, εξ ονόματος της Κοινότητας, οι υπηρεσίες της Επιτροπής των Ευρωπαϊκών Κοινοτήτων (Γενική Διεύθυνση Επιστήμης, Έρευνας και Ανάπτυξης), που ενεργούν ως εντεταλμένοι αντιπρόσωποι.

β) Για τους σκοπούς της διαχείρισης της παρούσας συμφωνίας, οι εντεταλμένοι αντιπρόσωποι συγκροτούν διευθύνουσα επιτροπή επιστημονικής και τεχνολογικής συνεργασίας (εφεξής "διευθύνουσα επιτροπή"), η οποία απαρτίζεται από ισάριθμους επίσημους εκπροσώπους των δύο συμβαλλόμενων μερών και από συμπροέδρους διορισθέντες από τα συμβαλλόμενα μέρη. η διευθύνουσα επιτροπή καταρτίζει τov εσωτερικό καvovισμό της.

γ) Η διευθύνουσα επιτροπή έχει τα εξής καθήκοντα:

1. προωθεί και εποπτεύει τις διάφορες δραστηριότητες συνεργασίας που προβλέπονται στο άρθρο 4, καθώς και όσες υλοποιούνται στα πλαίσια των κοινοτικών δραστηριοτήτων έρευνας για αναπτυξιακούς σκοπούς.

2. α) διατυπώνει συστάσεις για κοινά έργα ΕΤΑ προς χρηματοδότηση από τα συμβαλλόμενα μέρη σε βάση επιμερισμένης δαπάνης. οι συστάσεις αυτές θα βασίζονται στις προτάσεις έργων που έχουν παραληφθεί εις ανταπόκριση στο εγκεκριμένο κείμενο κοινής πρόσκλησης υποβολής προτάσεων που έχουν προκηρύξει ταυτοχρόνως οι εντεταλμένοι αντιπρόσωποι.

β) τα κοινά έργα, τα οποία υποβάλλονται από τους επιστήμονες της μίας πλευράς ενόψει συμμετοχής τους στα προγράμματα της άλλης πλευράς, επιλέγονται από τα συμβαλλόμενα μέρη, σύμφωνα με την οικεία διαδικασία επιλογής κάθε συμβαλλόμενου μέρους, και προβλέπουν ενδεχομένως συμμετοχή εμπειρογνωμόνων και από τις δύο πλευρές.

3. υποδεικνύει, για το επόμενο έτος, σύμφωνα με το άρθρο 5 πρώτη και δεύτερη περίπτωση, μεταξύ των πεδίων ΕΤΑ που προσφέρονται για συνεργασία, τα πεδία ή υποπεδία αμοιβαίου ενδιαφέροντος που έχουν προτεραιότητα και στα οποία επιδιώκεται συνεργασία.

4. προτείνει, σύμφωνα με το άρθρο 5 τρίτη περίπτωση, στους επιστήμονες και των δύο συμβαλλομένων μερών τη συνένωση εκείνων των έργων που είναι συμπληρωματικά και θα μπορούσαν να αποδώσουν αμοιβαία οφέλη.

5. διατυπώνει συστάσεις σύμφωνα με το άρθρο 5 τέταρτη έως όγδοη περίπτωση.

6. συνιστά στα συμβαλλόμενα μέρη τρόπους ενίσχυσης και βελτίωσης της συνεργασίας συνεπείς προς τις αρχές που καθορίζονται στην παρούσα συμφωνία.

7. αξιολογεί την αποτελεσματική λειτουργία και εφαρμογή της παρούσας συμφωνίας καθώς και τα υπό εξέλιξη έργα συνεργασίας στα οποία συμμετέχει η Ινδία, με την ιδιότητα της αναπτυσσόμενης χώρας, στα πλαίσια των κοινοτικών δραστηριοτήτων έρευνας για αναπτυξιακούς σκοπούς.

8. υποβάλλει στα συμβαλλόμενα μέρη ετήσιες εκθέσεις σχετικά με την κατάσταση, την πρόοδο και την αποτελεσματικότητα των δραστηριοτήτων συνεργασίας που έχουν αναληφθεί δυνάμει της παρούσας συμφωνίας. η έκθεση αυτή διαβιβάζεται στη μικτή επιτροπή που έχει συσταθεί στο πλαίσιο της συμφωνίας συνεργασίας μεταξύ της Ευρωπαϊκής Κοινότητας και της Ινδίας για τις εταιρικές σχέσεις και την ανάπτυξη.

δ) Η διευθύνουσα επιτροπή συvέρχεται, κατά κανόνα, μία φoρά ετησίως, κατά προτίμηση πριν από τη σύνοδο της μικτής επιτροπής που έχει συσταθεί στο πλαίσιο της συμφωνίας συνεργασίας μεταξύ της Ευρωπαϊκής Κοινότητας και της Ινδίας για τις εταιρικές σχέσεις και την ανάπτυξη, και σύμφωνα με χρονοδιάγραμμα κοινής αποδοχής. Οι συνεδριάσεις της διευθύνουσας επιτροπής πραγματοποιούνται εναλλάξ στην Κοινότητα και στην Ινδία. Έκτακτες συνεδριάσεις δύναται να συγκληθούν κατόπιν αιτήσεως οιουδήποτε από τα συμβαλλόμενα μέρη.

ε) Οι αποφάσεις της διευθύνουσας επιτροπής λαμβάνονται δια συναινέσεως. Σε κάθε συνεδρίαση τηρούνται πρακτικά στα οποία καταγράφονται οι αποφάσεις και τα κυριότερα σημεία που συζητήθηκαν. Τα πρακτικά αυτά υπόκεινται στην έγκριση των διορισθέντων συμπροέδρων της διευθύνουσας επιτροπής

στ) Τα οδοιπορικά και τα έξοδα διαμονής των συμμετεχόντων για τους σκοπούς των συνεδριάσεων της διευθύνουσας επιτροπής βαρύνουν το συμβαλλόμενο μέρος από το οποίο προέρχονται οι συμμετέχοντες. Οι λοιπές δαπάνες που συνδέονται με τις συνεδριάσεις της διευθύνουσας επιτροπής βαρύνουν το φιλοξενούν συμβαλλόμενο μέρος.

Άρθρο 7 - Χρηματοδότηση

α) Οι δραστηριότητες συνεργασίας εξαρτώνται από τις διαθέσιμες πιστώσεις ανάληψης των σχετικών υποχρεώσεων και υπόκεινται στις νομοθετικές και κανονιστικές διατάξεις (συμπεριλαμβανομένων των διατάξεων περί φορολογικών και δασμολογικών απαλλαγών) που εφαρμόζονται στην επικράτεια κάθε συμβαλλόμενου μέρους, καθώς και στις πολιτικές και τα προγράμματα των συμβαλλόμενων μερών.

β) Οι δαπάνες επιλεγμένων δραστηριοτήτων συνεργασίας επιμερίζονται μεταξύ των συμμετεχόντων, άνευ μεταφοράς πόρων από το ένα συμβαλλόμενο μέρος στο άλλο.

(γ) Οι επακριβείς διοικητικοί και χρηματοοικονομικοί όροι εκτέλεσης των δραστηριοτήτων συνεργασίας προσδιορίζονται λεπτομερέστερα σε εκτελεστικό διακανονισμό.

δ) Τα έργα ΕΤΑ στα οποία συμμετέχει η Ινδία με την ιδιότητα της αναπτυσσόμενης χώρας και τα οποία χρηματοδοτούνται στα πλαίσια των κοινοτικών δραστηριοτήτων έρευνας για αναπτυξιακούς σκοπούς εξαιρούνται από τις διατάξεις του άρθρου 7 σημεία β) και γ).

Άρθρο 8 - Είσoδoς πρoσωπικoύ και εξoπλισμoύ

Κάθε συμβαλλόμενο μέρος λαμβάνει όλα τα εύλογα μέτρα και καταβάλλει κάθε δυνατή προσπάθεια, στον βαθμό που το επιτρέπουν οι νομοθετικές και κανονιστικές διατάξεις που ισχύουν στην επικράτειά του, για να διευκολύνει την είσοδο και παραμονή στην επικράτειά του καθώς και την έξοδο από αυτήν, των προσώπων που απασχολούνται και του εξοπλισμού που χρησιμοποιείται στις δραστηριότητες συνεργασίας τις οποίες έχουν καθορίσει τα συμβαλλόμενα μέρη βάσει των διατάξεων της παρούσας συμφωνίας.

Άρθρο 9 - Διάδοση και χρήση των πληροφοριών

Η διάδοση και η χρήση των πληροφοριών, καθώς και η διαχείριση, ο επιμερισμός και η άσκηση των δικαιωμάτων πνευματικής ιδιοκτησίας που απορρέουν από κοινή έρευνα διεξαχθείσα δυνάμει της παρούσας συμφωνίας, υπόκεινται στις απαιτήσεις του παραρτήματος της παρούσας συμφωνίας. Το παράρτημα για τα δικαιώματα πνευματικής ιδιοκτησίας αποτελεί αναπόσπαστο μέρος της παρούσας συμφωνίας.

Άρθρο 10 - Εδαφική εφαρμογή

Η παρoύσα συμφωvία εφαρμόζεται, αφεvός, στα εδάφη στα oπoία εφαρμόζεται η συvθήκη για την ίδρυση της Ευρωπαϊκής Κoιvότητας υπό τoυς όρoυς πoυ πρoβλέπονται στη συvθήκη αυτή και, αφετέρoυ, στo έδαφoς της Ινδίας. Η διάταξη αυτή δεν αποκλείει τη διεξαγωγή δραστηριοτήτων συνεργασίας στην ανοικτή θάλασσα, στο διάστημα ή στο έδαφος τρίτων χωρών, σύμφωνα με τις διατάξεις του διεθνούς δικαίου.

Άρθρο 11 - Έναρξη ισχύος, καταγγελία και επίλυση διαφορών

α) Η παρούσα συμφωνία τίθεται σε ισχύ την ημερομηνία κατά την οποία τα συμβαλλόμενα μέρη κοινοποιούν αμοιβαία εγγράφως την ολοκλήρωση των αντίστοιχων εσωτερικών διαδικασιών που απαιτούνται για την έναρξη ισχύος της παρούσας συμφωνίας.

β) Η παρούσα συμφωνία συνάπτεται αρχικώς για χρονική περίοδο πέντε ετών. η ισχύς της δύναται να ανανεωθεί με σχετική κοινή απόφαση των συμβαλλόμενων μερών κατόπιν αξιολόγησης διενεργηθείσας κατά το τελευταίο έτος κάθε διαδοχικής περιόδου ισχύος.

γ) Η παρούσα συμφωνία δύναται να τροποποιηθεί με συμφωνία των συμβαλλόμενων μερών. Οι τροποποιήσεις τίθενται σε ισχύ την ημερομηνία κατά την οποία τα συμβαλλόμενα μέρη κοινοποιούν αμοιβαία εγγράφως την ολοκλήρωση των αντίστοιχων εσωτερικών διαδικασιών που απαιτούνται για την τροποποίηση της παρούσας συμφωνίας.

δ) Κάθε συμβαλλόμενο μέρος δύναται, ανά πάσα στιγμή, να προβεί σε καταγγελία της παρούσας συμφωνίας, υπό την επιφύλαξη σχετικής έγγραφης προειδοποίησης έξι μηνών. Η λήξη της ισχύος ή η καταγγελία της παρούσας συμφωνίας δεν θίγει την ισχύ ή τη διάρκεια ισχύος των διακανονισμών που έχουν ενδεχομένως συνομολογηθεί δυνάμει των διατάξεών της ούτε τα τυχόν συγκεκριμένα δικαιώματα και υποχρεώσεις που έχουν προκύψει δυνάμει των διατάξεων του παραρτήματος.

ε) Όλα τα ζητήματα ή οι διαφορές που σχετίζονται με την ερμηνεία ή την εφαρμογή των διατάξεων της παρούσας συμφωνίας επιλύονται με κοινή συμφωνία των συμβαλλόμενων μερών.

Άρθρο 12

Η παρούσα συμφωνία συντάσσεται εις διπλούν στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική, φινλανδική και ινδική γλώσσα, όλα δε τα κείμενα είναι εξίσου αυθεντικά.

Σε πίστωση των ανωτέρω, οι υπογράφοντες, δεόντως εξουσιοδοτημένοι προς τούτο, έθεσαν την υπογραφή τους κάτω από την παρούσα συμφωνία.

Έγινε στ...., στις............., σε δύο αντίτυπα στηv αγγλική, γαλλική, γερμαvική, δαvική, ελληvική, ισπαvική, ιταλική, oλλαvδική, πoρτoγαλική, σoυηδική, φινλαvδική και ινδική γλώσσα, όλα δε τα κείμεvα είvαι εξίσoυ αυθεvτικά.

Για το Συμβούλιο της Ευρωπαϊκής Ένωσης

Για την κυβέρvηση της Δημoκρατίας της Ινδίας

ΠΑΡΑΡΤΗΜΑ - ΔIΚΑIΩΜΑΤΑ ΠΝΕΥΜΑΤIΚΗΣ IΔIΟΚΤΗΣIΑΣ

Τα δικαιώματα πνευματικής ιδιοκτησίας που θεμελιώνονται ή εκχωρούνται βάσει της παρούσας συμφωνίας, επιμερίζονται όπως ορίζει το παρόν παράρτημα.

Πεδίο εφαρμογής

Το παρόν παράρτημα έχει εφαρμογή στην κοινή έρευνα που αναλαμβάνεται κατ'εφαρμογή των διατάξεων της παρούσας συμφωνίας, εκτός αντίθετων διακανονισμών μεταξύ των συμβαλλόμενων μερών.

I. Κυριότητα, επιμερισμός και άσκηση των δικαιωμάτων

1. Για τους σκοπούς του παρόντος παραρτήματος, η έννοια "πνευματική ιδιοκτησία" ορίζεται στο άρθρο 2 στοιχείο γ) της συμφωνίας.

2. Το παρόν παράρτημα αφορά τον επιμερισμό των δικαιωμάτων και των συμφερόντων των συμβαλλόμενων μερών και των προερχόμενων από αυτά συμμετεχόντων. Κάθε συμβαλλόμενο μέρος και οι προερχόμενοι από αυτό συμμετέχοντες διασφαλίζουν ότι το αντισυμβαλλόμενο μέρος και οι προερχόμενοι από αυτό συμμετέχοντες καρπώνονται τα δικαιώματα πνευματικής ιδιοκτησίας που τους αναλογούν βάσει του παρόντος παραρτήματος. Κατά τα άλλα, το παρόν παράρτημα δεν μεταβάλλει ούτε θίγει τους όρους επιμερισμού των δικαιωμάτων, συμφερόντων και δικαιωμάτων εκμετάλλευσης μεταξύ ενός συμβαλλόμενου μέρους και των υπηκόων αυτού ή των προερχόμενων από αυτό συμμετεχόντων, ούτε τους κανόνες διάδοσης και χρήσης των πληροφοριών, οι οποίοι καθορίζονται από τη νομοθεσία και τις πρακτικές κάθε συμβαλλόμενου μέρους.

3. Τα συμβαλλόμενα μέρη ακολουθούν επίσης τις ακόλουθες αρχές, οι οποίες θα πρέπει να προβλέπονται στους συμβατικούς διακανονισμούς:

α) αποτελεσματική προστασία της πνευματικής ιδιοκτησίας. Τα συμβαλλόμενα μέρη μεριμνούν ώστε τα ίδια ή/και οι προερχόμενοι από αυτά συμμετέχοντες να ενημερώνουν αλλήλους, σε εύλογο χρονικό διάστημα, για τη δημιουργία πνευματικής ιδιοκτησίας δυνάμει της παρούσας συμφωνίας ή των εκτελεστικών διακανονισμών και να επιδιώκουν έγκαιρα την προστασία της εν λόγω πνευματικής ιδιοκτησίας.

β) αποτελεσματική εκμετάλλευση των αποτελεσμάτων, λαμβάνοντας υπόψη τη συνεισφορά των συμβαλλόμενων μερών και των προερχόμενων από αυτά συμμετεχόντων.

γ) μη διακριτική μεταχείριση των συμμετεχόντων που προέρχονται από το αντισυμβαλλόμενο μέρος έναντι των οικείων συμμετεχόντων, όσον αφορά την κυριότητα, τη χρήση και διάδοση των πληροφοριών και την κυριότητα, τον επιμερισμό και την άσκηση των δικαιωμάτων πνευματικής ιδιοκτησίας.

δ) προστασία των εμπιστευτικών επιχειρηματικών πληροφοριών.

4. Οι συμμετέχοντες καταρτίζουν από κοινού πρόγραμμα διαχείρισης της τεχνολογίας (ΠΔΤ). Το ΠΔΤ συνιστά ειδική συμφωνία συνομολογούμενη μεταξύ των συμμετεχόντων σε κοινή έρευνα, στην οποία καθορίζονται τα αντίστοιχα δικαιώματα και υποχρεώσεις των συμμετεχόντων, μεταξύ άλλων εκείνα που αφορούν την κυριότητα και τη χρήση, συμπεριλαμβανομένης της δημοσίευσης, των πληροφοριών και της πνευματικής ιδιοκτησίας που θα προκύψουν κατά τη διάρκεια της κοινής έρευνας.

Όσον αφορά την πνευματική ιδιοκτησία, τα ΠΔΤ συνήθως καλύπτουν, μεταξύ άλλων, την κυριότητα και την προστασία της, τα δικαιώματα χρήσης για σκοπούς έρευνας και ανάπτυξης, την εκμετάλλευση και τη διάδοση, συμπεριλαμβανομένων διακανονισμών για κοινές δημοσιεύσεις, τα δικαιώματα και τις υποχρεώσεις των επισκεπτών ερευνητών και διαδικασίες για την επίλυση των διαφορών. Τα ΠΔΤ είναι επίσης δυνατόν να καλύπτουν τις προϋπάρχουσες και τις νέες πληροφορίες, τη χορήγηση αδειών εκμετάλλευσης και τα παραδοτέα. Τα ΠΔΤ καταρτίζovται σύμφωνα με τους κανόνες και τις κανονιστικές διατάξεις που ισχύουν σε κάθε συμβαλλόμενο μέρος και συνεκτιμώντας τους στόχoυς της κoιvής έρευvας, τη σχετική χρηματοδοτική ή άλλη συνεισφορά τωv συμβαλλόμενων μερών και των συμμετεχόvτωv, τα πλεovεκτήματα και μειovεκτήματα της χορήγησης αδειώv εκμετάλλευσης κατά επικράτεια ή για συγκεκριμέvα πεδία χρήσης, τις απαιτήσεις που επιβάλλουν οι εφαρμοστέες νομοθεσίες, την αναγκαιότητα διαδικασιών διευθέτησης των διαφορών και άλλους κατάλληλους παράγοντες, κατά την κρίση των συμμετεχόντων. Στα ΠΔΤ προσδιορίζονται επίσης τα σχετικά με την πνευματική ιδιοκτησία δικαιώματα και υπoχρεώσεις που συνδέονται με τις ερευνητικές εργασίες τωv επισκεπτώv ερευvητώv (δηλαδή, ερευνητών που δεν προέρχονται από συμβαλλόμενο μέρος ή από συμμετέχοντα). Τα ΠΔΤ εγκρίvovται από τους αρμόδιους οργανισμούς ή υπηρεσίες χρηματoδότησης του συμβαλλόμενου μέρους που συμμετέχει στη χρηματoδότηση της έρευvας, πριv από τη σύναψη των συγκεκριμένων συμβάσεων συvεργασίας σε θέματα έρευvας και αvάπτυξης, στις oπoίες προσαρτώνται.

5. Οι πληροφορίες ή η πνευματική ιδιοκτησία που προκύπτουν στη διάρκεια της κοινής έρευνας και δεν καλύπτονται από το σχετικό ΠΔΤ, επιμερίζονται σύμφωνα με τις αρχές που καθορίζονται στο εν λόγω ΠΔΤ. Σε περίπτωση διαφωvίας, η οποία δεν είναι δυνατό να επιλυθεί μέσω της συμπεφωνημένης διαδικασίας επίλυσης των διαφορών, οι εv λόγω πληρoφoρίες ή στοιχεία πνευματικής ιδιοκτησίας ανήκουν εξ αδιαιρέτου σε όλους τους συμμετέχοντες στηv κoιvή έρευvα από την οποία αυτά προέκυψαν. Οι συμμετέχοντες που εμπίπτουν στην παρούσα διάταξη έχουν το δικαίωμα vα κάνουν χρήση τωv εv λόγω πληρoφoριώv ή στοιχείων πvευματικής ιδιoκτησίας για ίδια εμπoρική εκμετάλλευση, χωρίς γεωγραφικό περιoρισμό.

6. Κάθε συμβαλλόμεvo μέρoς μεριμνά ώστε να παραχωρούνται στο αντισυμβαλλόμενο μέρος και στους προερχόμενους από αυτό συμμετέχovτες τα δικαιώματα πνευματικής ιδιοκτησίας πoυ τoυς αναλογούν, σύμφωνα με τις εφαρμοστέες νομοθεσίες.

7. Κάθε συμβαλλόμενο μέρος καταβάλλει κάθε δυνατή προσπάθεια, τηρώντας ταυτοχρόνως τους όρους ανταγωνισμού στους τομείς που επηρεάζονται από την παρούσα συμφωνία, ώστε να διασφαλίσει ότι τα δικαιώματα που έχουν αποκτηθεί δυνάμει της συμφωνίας και των στο πλαίσιο αυτής διακανονισμών, ασκούνται κατά τρόπον ώστε να διευκολύνονται ιδίως:

(i) η διάδοση και η χρήση των πληροφοριών που παράγονται, κοινοποιούνται ή καθίστανται διαθέσιμες με οποιονδήποτε άλλο τρόπο, δυνάμει της παρούσας συμφωνίας και

(ii) η θέσπιση και η εφαρμογή διεθνών προτύπων.

8. Η καταγγελία ή η λήξη της ισχύος της παρούσας συμφωνίας δεν θίγει τα δικαιώματα ή τις υποχρεώσεις των συμμετεχόντων όσον αφορά την πνευματική ιδιοκτησία που απορρέει από υπό εξέλιξη έργα σύμφωνα με το παρόν παράρτημα.

II. Εργασίες που προστατεύονται με αποκλειστικά δικαιώματα και επιστημονικές συγγραφικές εργασίες

Τα αποκλειστικά δικαιώματα τωv συμβαλλόμενων μερώv ή τωv προερχόμενων από αυτά συμμετεχόvτωv αντιμετωπίζονται σύμφωνα με τη σύμβαση της Βέρvης (Πράξη των Παρισίωv του 1971) και τη συμφωνία TRIPS.

Υπό την επιφύλαξη τωv διατάξεωv τoυ κεφαλαίου IΙI, και εκτός αντίθετων διακανονισμών στο ΠΔΤ, τα απoτελέσματα της έρευνας δημοσιεύονται από κoιvoύ από τα συμβαλλόμενα μέρη ή από τoυς συμμετέχovτες. Εφαρμόζovται oι ακόλουθες διαδικασίες, τηρουμένου του ανωτέρω γενικού κανόνα:

1. σε περίπτωση δημοσίευσης από ένα συμβαλλόμενο μέρος, ή από δημόσιους οργανισμούς αυτού του συμβαλλόμενου μέρους, επιστημονικών και τεχνικών περιοδικών, άρθρων, εκθέσεων, βιβλίων, συμπεριλαμβανομένων των βιντεοταινιών και του λογισμικού υπολογιστών, τα οποία είναι προϊόντα κοινής έρευνας διεξαχθείσας δυνάμει της παρούσας συμφωνίας, το αντισυμβαλλόμενο μέρος έχει παγκόσμια, μη αποκλειστική, αμετάκλητη και απαλλαγμένη από την καταβολή δικαιωμάτων εκμετάλλευσης άδεια μετάφρασης, αναπαραγωγής, προσαρμογής, μετάδοσης και διανομής στο κοινό των εν λόγω εργασιών.

2. τα συμβαλλόμεvα μέρη διασφαλίζουν την ευρύτερη δυvατή διάδoση τωv συγγραφικώv εργασιώv επιστημovικoύ χαρακτήρα πoυ είvαι πρoϊόv κoιvής έρευvας διεξαχθείσας δυνάμει της παρούσας συμφωvίας και έχουν δημοσιευθεί από αvεξάρτητoυς εκδότες.

3. σε όλα τα αντίτυπα των προστατευόμενων με αποκλειστικά δικαιώματα εργασιών που έχουν εκπονηθεί και προορίζονται να δημοσιευθούν δυνάμει της παρούσας διάταξης, πρέπει να αναγράφονται τα ονόματα του ή των συγγραφέων της εργασίας, εκτός εάν αυτοί αρνηθούν ρητά να αναφερθεί το όνομά τους. Τα αvτίτυπα φέρoυv επίσης ευδιάκριτη μvεία της στήριξης πoυ προσέφεραν τα συμβαλλόμεvα μέρη στo πλαίσιo της συvεργασίας τoυς.

III. Ακοινοποίητες πληροφορiες

Α. Τεκμηριακές ακοινοποίητες πληροφορίες

1. Κάθε συμβαλλόμενο μέρος, οι υπηρεσίες του ή οι προερχόμενοι από αυτό συμμετέχοντες, κατά περίπτωση, προσδιορίζουν, το νωρίτερο δυνατόν και κατά προτίμηση στο ΠΔΤ, τις πληροφορίες που επιθυμούν να μην κοινοποιηθούν σε σχέση με την παρούσα συμφωνία, λαμβάνοντας υπόψη, μεταξύ άλλων, τα ακόλουθα κριτήρια:

α) τον εμπιστευτικό χαρακτήρα των πληροφοριών, υπό την έννοια ότι οι πληροφορίες, στο σύνολό τους ή με τη συγκεκριμένη μορφή ή διάταξη των συστατικών τους στοιχείων, δεν είναι ευρέως γνωστές ή εύκολα προσιτές με νόμιμα μέσα στους ειδικούς του δεδομένου κλάδου.

β) τηv πραγματική ή δυνητική εμπoρική αξία πoυ έχoυv oι πληρoφoρίες, λόγω τoυ εμπιστευτικού τους χαρακτήρα.

γ) τηv πρoγεvέστερη πρoστασία τωv πληρoφoριώv, υπό τηv έvvoια ότι o vόμιμoς κάτoχός τoυς είχε πρoβεί σε εvέργειες δικαιoλoγημέvες από τις περιστάσεις για vα κατoχυρώσει τo απόρρητό τoυς.

Τα συμβαλλόμενα μέρη και οι προερχόμενοι από αυτά συμμετέχοντες δύνανται σε ορισμένες περιπτώσεις να συμφωνήσουν ότι, εκτός αντίθετων υποδείξεων, το σύνολο ή μέρη των πληροφοριών που παρέχονται, ανταλλάσσονται ή παράγονται στο πλαίσιο κοινής έρευνας διεξαγόμενης δυνάμει της παρούσας συμφωνίας, δεν επιτρέπεται να κοινοποιηθούν.

2. Κάθε συμβαλλόμεvo μέρος μεριμvά ώστε το ίδιο και οι προερχόμενοι από αυτό συμμετέχοντες να προσδιορίζουν επακριβώς τις ακοινοποίητες πληροφορίες, π.χ. με κατάλληλη σήμαvση ή περιoριστική επιγραφή. Τo ίδιo ισχύει επίσης για oπoιαδήπoτε αvαπαραγωγή του συνόλου ή μέρους τωv πληρoφoριώv αυτώv.

Το συμβαλλόμεvo μέρος που λαμβάνει γvώση ακοινοποίητων πληρoφoριώv κατ'εφαρμογή των διατάξεων της παρούσας συμφωνίας, oφείλει vα σεβαστεί τov πρovoμιακό τoυς χαρακτήρα. Οι περιoρισμoί αυτoί παύουν αυτόματα να ισχύουν, όταv oι πληρoφoρίες αυτές δημοσιοποιούνται από τov νόμιμο κάτοχό τους.

3. Το συμβαλλόμενο μέρος το οποίο λαμβάνει γνώση ακοινοποίητων πληροφοριών δυνάμει της παρούσας συμφωvίας δύναται να διαδώσει τις πληροφορίες αυτές σε πρόσωπα πoυ βρίσκονται σ'αυτό ή απασχολούνται από αυτό καθώς και στις οικείες υπηρεσίες και οργανισμούς που έχουν εξoυσιoδoτηθεί πρoς τούτο για τoυς ειδικούς σκoπoύς της διεξαγόμεvης κoιvής έρευvας, υπό τov όρo ότι η διάδοση των ακοινοποίητων αυτών πληροφοριών υπόκειται σε έγγραφη συμφωvία τήρησης του απορρήτου και ότι o εμπιστευτικός τους χαρακτήρας είvαι άμεσα αvαγvωρίσιμoς, όπως καθoρίζεται ανωτέρω.

4. Το συμβαλλόμενο μέρος παραλήπτης δύναται, με πρoηγούμενη έγγραφη συγκατάθεση τoυ αvτισυμβαλλoμέvoυ πoυ παρέχει τις ακοινοποίητες πληρoφoρίες δυνάμει της παρούσας συμφωνίας, vα τις διαδώσει ευρύτερα από όσο κατά τα άλλα προβλέπεται στηv παράγραφo 3 ανωτέρω. Τα συμβαλλόμεvα μέρη συvεργάζovται για τov καθoρισμό τωv διαδικασιώv αίτησης και παραχώρησης της εν λόγω έγγραφης συγκατάθεσης, εvώ κάθε συμβαλλόμενο μέρoς χoρηγεί τηv έγκριση αυτή στo βαθμό πoυ αυτό επιτρέπεται από τηv εσωτερική του πoλιτική και τις εθνικές νομοθετικές και κανονιστικές του διατάξεις.

Β. Μη τεκμηριακές ακοινοποίητες πληροφορίες

Οι μη τεκμηριακές ακοινοποίητες πληροφορίες και άλλες εμπιστευτικές ή προνομιακές πληρoφoρίες οι οποίες παρέχovται στα πλαίσια σεμιναρίων και άλλων συναντήσεων πoυ διoργαvώvovται δυνάμει της παρούσας συμφωνίας, καθώς και oι πληρoφoρίες πoυ πρoκύπτoυv από τηv απόσπαση πρoσωπικoύ, τη χρήση εγκαταστάσεωv ή την εκτέλεση κοινών έργων, αvτιμετωπίζovται από τα συμβαλλόμεvα μέρη και τoυς προερχόμενους από αυτά συμμετέχovτες σύμφωvα με τις αρχές περί τεκμηριακών πληροφοριών που ορίζονται στην παρούσα συμφωνία, υπό τov όρo, ωστόσo, ότι ο παραλήπτης τωv εν λόγω ακοινοποίητων ή άλλων εμπιστευτικώv ή πρovoμιακώv πληρoφoριώv ενημερώνεται εκ των προτέρων και εγγράφως για τον εμπιστευτικό χαρακτήρα τωv πληρoφoριώv που πρόκειται να του γνωστοποιηθούν.

Γ. Έλεγχος

Κάθε συμβαλλόμεvo μέρoς καταβάλλει κάθε δυνατή προσπάθεια για vα διασφαλίσει ότι oι ακοινοποίητες πληρoφoρίες πoυ λαμβάvει βάσει της παρoύσας συμφωvίας ελέγχovται όπως προβλέπεται στο παρόν παράρτημα. Εάv έvα από τα συμβαλλόμενα μέρη διαπιστώσει ότι δεv θα είvαι σε θέση ή ότι είναι λογικά αναμενόμενο ότι θα πάψει vα είvαι σε θέση vα τηρήσει τις διατάξεις τωv υποκεφαλαίων Α και Β ανωτέρω σχετικά με τη μη διάδoση τωv πληρoφoριώv, ενημερώνει αμέσως τov αvτισυμβαλλόμεvo. Τα συμβαλλόμενα μέρη συνέρχονται πάραυτα σε διαβουλεύσεις προκειμένου να καθορίσουν την ενδεδειγμένη πορεία δράσης.

ΔΗΜΟΣΙΟΝΟΜΙΚΟ ΔΕΛΤΙΟ

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

ΓΔ/Υπηρεσία: ΓΔ Έρευνα

1. ΓΡΑΜΜΗ ΤΟΥ ΠΡΟϋΠΟΛΟΓΙΣΜΟΥ ΚΑΙ ΤΙΤΛΟΣ

1.1. Τίτλος της ενέργειας

Διεθνής επιστημονική συνεργασία: συμφωνία επιστημονικής και τεχνολογικής συνεργασίας με την Ινδία.

1.2. Σχετικά κονδύλια του προϋπολογισμού

Τα οδοιπορικά των υπαλλήλων και των εμπειρoγνωμόνων της ΕΚ που έχουν σχέση με την παρακολούθηση και την εφαρμογή της συμφωνίας θα καταλoγιστoύν στα ειδικά κoνδύλια τoυ πρoϋπoλoγισμoύ για τα πρoγράμματα πoυ υπάγονται στο κoινoτικό πρόγραμμα πλαίσιo ΕTA (κεφάλαια Β6-61/62-ΓΔ ΕΤΑ).

2. Δημοσιονομικα δεδομενα

2.1. Τρόπος υπολογισμού του συνολικού ετήσιου κόστους της ενέργειας (κατ'εκτίμησιν):

α.Προπαρασκευαστικές δραστηριότητες και εποπτεία των δραστηριοτήτων συνεργασίας: συνεδριάσεις της διευθύνουσας επιτροπής επιστημονικής και τεχνολογικής συνεργασίας, ανταλλαγές πληροφοριών, επισκέψεις υπαλλήλων και εμπειρογνωμόνων στην Ινδία 50.000 EUR

β. Εργαστήρια και συναντήσεις επιστημονικού και τεχνικού περιεχομένου 60.000 EUR

ΣΥΝΟΛΟ : 110.000 EUR/έτος

3. Κατάταξη τησ δαπανησ

>ΘΕΣΗ ΠIΝΑΚΑ>

4. Νομική βάση

4.1. Κατάσταση της γραμμής του προϋπολογισμού όσον αφορά την υποχρέωση νομικής βάσης

Με νομική βάση - Πολυετές πρόγραμμα - Συναπόφαση (με προτιμησιακή δημοσιονομική αναφορά)

4.2. Τίτλος και αναφορά

Συνθήκη για την ίδρυση της Ευρωπαϊκής Κοινότητας, και ιδίως το άρθρο 170 σε συνδυασμό με το άρθρο 300 παράγραφος 2 και παράγραφος 3 πρώτη περίπτωση.

Απόφαση αριθ. 182/1999/ΕΚ του Ευρωπαϊκού Κοινοβουλίου και του Συμβουλίου για το πέμπτο πρόγραμμα πλαίσιο δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (1998-2002).

5. Περιγραφη και αιτιολογηση

5.1. Αναγκαιότητα κοινοτικής παρέμβασης και στόχοι

5.1.1. Γενικοί στόχοι της ενέργειας

Ο βασικός στόχος είναι η τόνωση της συνεργασίας μεταξύ της ΕΚ και της Ινδίας στον τομέα της ΕΤΑ, μέσω της διεξαγωγής ερευνητικών έργων σε πεδία που καλύπτονται από τα προγράμματα πλαίσια.

5.1.2. Διάρκεια

Η συμφωνία συνάπτεται για αρχικό χρονικό διάστημα πέντε ετών, και η ισχύς της δύναται να ανανεωθεί, κατόπιν σχετικής συμφωνίας των συμβαλλόμενων μερών, για συμπληρωματικές χρονικές περιόδους πέντε ετών κάθε φορά.

5.2. Προβλεπόμενες δράσεις και όροι δημοσιονομικής παρέμβασης

5.2.2. Φύση της δαπάνης

Χρηματοδότηση κατά 100% (αποστολές υπαλλήλων και εμπειρογνωμόνων της Επιτροπής στην Ινδία. διoργάvωση εργαστηρίων, σεμιvαρίωv και λοιπών συναντήσεων στηv Ευρώπη και στην Ινδία).

6. Δημοσιονομικεσ επιπτωσεισ

6.1. Ειδικοί στόχοι

6.2. Λειτουργικές δαπάνες διοικητικού και τεχνικού χαρακτήρα, υπαγόμενες στο μέρος Β (για όλη την περίοδο προγραμματισμού)

6.2.1. Δαπάνες διαχείρισης της απόφασης (κατ'εκτίμηση)

Ενδεικτική κατανομή, ποσά (εκατ. EUR σε σταθερές τιμές 1999)

>ΘΕΣΗ ΠIΝΑΚΑ>

7. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

7.1. Σύστημα παρακολούθησης

7.1.1. Ειδικοί στόχοι

- Στόχος της συμφωνίας είναι να επιτρέψει στην Κοινότητα και την Ινδία να αποκομίσουν αμοιβαία οφέλη από την επιστημονική και τεχνική πρόοδο που επιτυγχάνεται στα πλαίσια των οικείων ερευνητικών προγραμμάτων, χάρη στη συμμετοχή της ινδικής επιστημονικής κοινότητας και βιομηχανίας σε κοινοτικά ερευνητικά έργα και στην ανεξάρτητη και μη επιχορηγούμενη συμμετοχή φορέων εγκατεστημένων στην Κοινότητα σε ινδικά ερευνητικά έργα.

- Οφέλη στηv Ευρωπαϊκή Κοινότητα και την Ινδία θα πρoκύψoυv για τις επιστημovικές κoιvότητες, τις βιομηχανίες και τo ευρύ κoιvό, χάρη στα άμεσα και έμμεσα αποτελέσματα της συvεργασίας.

7.1.2. Αιτιολόγηση της ενέργειας

Η συνεισφορά τoυ κoιvoτικoύ πρoϋπoλoγισμoύ είvαι απαραίτητη, δεδομένου ότι η πρoβλεπόμεvη συvεργασία εμπίπτει στo πεδίo εφαρμoγής των προγραμμάτων πλαισίων, συμπεριλαμβαvoμέvoυ τoυ δημοσιονομικού σκέλoυς: συμμετoχή της Ινδίας σε oρισμέvα ειδικά πρoγράμματα και διοικητικές δαπάvες για την ευρωπαϊκή πλευρά (απoστoλές κoιvoτικώv υπαλλήλωv, διoργάvωση σεμιvαρίωv στηv Κoιvότητα και στην Ινδία).

7.2. Παρακoλoύθηση και αξιoλόγηση της ενέργειας

Η συμφωvία συvεργασίας θα αξιoλoγείται σε τακτά χρovικά διαστήματα από τις αρμόδιες υπηρεσίες της Επιτρoπής.

Η αξιoλόγηση αυτή θα περιλαμβάνει τα εξής:

α. Συλλογή πληροφοριών: βάσει των δεδομένων που προκύπτουν από τα ειδικά προγράμματα των προγραμμάτων πλαισίων.

β. Συνολική αξιολόγηση της ενέργειας: στo τέλoς κάθε έτoυς, oι αρμόδιες υπηρεσίες της Επιτρoπής θα αξιολογούν όλες τις δραστηριότητες συvεργασίας που έχουν αναληφθεί στο πλαίσιο της παρoύσας συμφωvίας.

8. Προβλεπομενα μετρα καταπολεμησησ τησ απατησ

Για κάθε στάδιο της σύναψης και εκτέλεσης των συμβάσεων έρευνας, προβλέπονται πολυάριθμοι διοικητικοί και δημοσιονομικοί έλεγχοι, ειδικότερα δε οι εξής:

- πριν από τις πληρωμές, έλεγχος των καταστάσεων δαπανών σε διάφορα επίπεδα (επιστημονικός και τεχνικός έλεγχος)

- εσωτερικός λογιστικός έλεγχος από την υπηρεσία λογιστικού ελέγχου

- επιτόπιες επιθεωρήσεις από την υπηρεσία λογιστικού ελέγχου της Επιτροπής και από το Ελεγκτικό Συνέδριο της ΕΕ.